Πρόθεση εισαγωγής της Titan America σε χρηματιστήριο στις ΗΠΑ

Βρυξέλλες, 9 Μαΐου 2024, 08:30 CEST – Η Titan Cement International SA (Euronext Brussels, ATHEX και Euronext Paris, TITC) ανακοινώνει ότι προτίθεται να προχωρήσει σε εισαγωγή σε χρηματιστήριο των ΗΠΑ της θυγατρικής του Ομίλου, Titan America, αντλώντας κεφάλαια που θα διευκολύνουν την χρηματοδότηση της μελλοντικής ανάπτυξης και των επενδυτικών ευκαιριών του Ομίλου ΤΙΤΑΝ και της Titan America.
Η Titan America, με πωλήσεις 1,6 δισ. δολάρια, είναι μια δυναμική και πλήρως καθετοποιημένη εταιρία, που δραστηριοποιείται στις ισχυρά αναπτυσσόμενες μεγάλες οικονομικές περιοχές της Ανατολικής ακτής των ΗΠΑ, με παρουσία και ηγετική θέση στις αγορές της Φλόριντα, τις Μέσο-Ατλαντικές πολιτείες και στη Μητροπολιτική περιοχή της Νέας Υόρκης/New Jersey.
Η εισαγωγή εκτιμάται ότι θα πραγματοποιηθεί σε χρηματιστήριο της Νέας Υόρκης και θα συνοδεύεται από δημόσια προσφορά μειοψηφικού ποσοστού, αναλόγου με το σύνηθες ποσοστό διάθεσης μετοχών σε δημόσιες προσφορές εισαγωγής σε χρηματιστήριο στις ΗΠΑ. Η διαδικασία δεν θα επιφέρει φορολογική επιβάρυνση στον Όμιλο και αναμένεται να ολοκληρωθεί στις αρχές του 2025.

* Το παρόν δελτίο τύπου είναι διαθέσιμο στον διαδικτυακό τόπο της Titan Cement International SA μέσω του συνδέσμου <https://ir.titan-cement.com>
* Για περισσότερες πληροφορίες επικοινωνήστε με το τμήμα Επενδυτικών Σχέσεων +30 210 2591 257
* Το παρόν δελτίο τύπου δεν συνιστά ούτε δύναται να ερμηνευθεί ως προσφορά προς πώληση ή προσέλκυση προτάσεων για την αγορά κινητών αξιών. Οποιαδήποτε προσφορά προς πώληση ή προσέλκυση προτάσεων για την αγορά κινητών αξιών θα πραγματοποιηθεί σύμφωνα με τις απαιτήσεις εγγραφής της Πράξης περί Κινητών Αξιών των ΗΠΑ του 1933 (“the Securities Act, 1933”), όπως έχει τροποποιηθεί (“Securities Act”). Η παρούσα ανακοίνωση διανέμεται σύμφωνα με τον Κανόνα 135 της Πράξης περί Κινητών Αξιών.

ΔΗΛΩΣΗ ΑΠΟΠΟΙΗΣΗΣ ΕΥΘΥΝΗΣ: To παρόν δελτίο τύπου μπορεί να περιλαμβάνει δηλώσεις για μελλοντικές εκτιμήσεις. Οι δηλώσεις για μελλοντικές εκτιμήσεις αφορούν ή βασίζονται στις τρέχουσες προθέσεις, πεποιθήσεις ή προσδοκίες της διοίκησης της επιχείρησης σχετικά με, μεταξύ άλλων, τα αποτελέσματα των επιχειρηματικών δραστηριοτήτων του Ομίλου ΤΙΤΑΝ στο μέλλον, την οικονομική κατάσταση, τη ρευστότητα, τις προοπτικές, την ανάπτυξη, τις στρατηγικές ή τις εξελίξεις του κλάδου όπου δραστηριοποιούμαστε. Από τη φύση τους, οι δηλώσεις για μελλοντικές εκτιμήσεις υπόκεινται σε κινδύνους, αβεβαιότητες και παραδοχές που μπορεί να καταλήξουν σε πραγματικά αποτελέσματα ή μελλοντικές καταστάσεις που διαφέρουν ουσιωδώς από εκείνες που εκφράζουν ρητά ή άρρητα οι παρούσες δηλώσεις. Οι εν λόγω κίνδυνοι, αβεβαιότητες και παραδοχές ενδέχεται να επηρεάσουν αρνητικά την έκβαση και τις οικονομικές συνέπειες των σχεδίων ή των γεγονότων που περιγράφονται στις δηλώσεις. Οι δηλώσεις για μελλοντικές εκτιμήσεις που περιλαμβάνονται στην παρούσα έκθεση σχετικά με τάσεις ή τρέχουσες δραστηριότητες δεν πρέπει να εκλαμβάνονται ωσάν να επρόκειτο να παραμείνουν ως έχουν στο μέλλον. Δεν αναλαμβάνουμε καμία υποχρέωση να ενημερώσουμε ή να αναθεωρήσουμε καμία δήλωση για μελλοντικές εκτιμήσεις, είτε κατόπιν νέων στοιχείων, είτε βάσει μελλοντικών γεγονότων, είτε για οποιονδήποτε άλλο λόγο. Δεν θα πρέπει κανείς να αποδίδει υπερβάλλουσα αξιοπιστία σε τέτοιες μελλοντικές εκτιμήσεις οι οποίες άλλωστε ισχύουν μόνον κατά την χρονική στιγμή της παρούσας έκθεσης. Τα στοιχεία που περιλαμβάνονται στην παρούσα έκθεση υπόκεινται σε αλλαγές χωρίς προειδοποίηση. Ουδεμία διαβεβαίωση ή εγγύηση παρέχεται, ρητά ή άρρητα, ως προς το δίκαιο χαρακτήρα, την ακρίβεια, το ευλογοφανές ή την πληρότητα των στοιχείων που περιλαμβάνονται εδώ και ουδείς θα έπρεπε να βασίζεται σε αυτά. Το δελτίο τύπου καταρτίστηκε στην Αγγλική γλώσσα και μεταφράστηκε στην Γαλλική και Ελληνική γλώσσα. Σε περίπτωση διαφοροποιήσεων μεταξύ των δύο κειμένων, υπερισχύει το κείμενο στην Αγγλική εκδοχή.

**Σχετικά με τον Όμιλο ΤΙΤΑΝ**Ο Όμιλος ΤΙΤΑΝ είναι μια διεθνής εταιρία στον κλάδο των δομικών υλικών για κατασκευές και υποδομές που προσφέρει καινοτόμες λύσεις για έναν καλύτερο κόσμο. Με το μεγαλύτερο μέρος της δραστηριότητάς του στις αναπτυγμένες αγορές, ο Όμιλος απασχολεί περισσότερους από 6.000 εργαζόμενους παγκοσμίως και έχει παρουσία σε πάνω από 25 χώρες, με ηγετική θέση στις ΗΠΑ, την Ευρώπη, περιλαμβανομένης της Ελλάδας, τα Βαλκάνια και την Ανατολική Μεσόγειο. Έχει, επίσης, μια κοινοπραξία στη Βραζιλία. Με 120 χρόνια ιστορίας, ο Όμιλος διατηρεί μια οικογενειακή κουλτούρα που προάγει το επιχειρηματικό πνεύμα, ενώ εργάζεται μεθοδικά με τους πελάτες του για να ανταποκριθεί στις σύγχρονες ανάγκες της κοινωνίας, προωθώντας παράλληλα τη βιώσιμη ανάπτυξη με υπευθυνότητα και ακεραιότητα.  Ο Τιτάνας έχει θέσει στόχο για μηδενικές εκπομπές άνθρακα έως το 2050, με τους στόχους του για μείωση του CO₂ να έχουν επικυρωθεί επιστημονικά από την πρωτοβουλία Science Based Targets (SBTi).  Ο Όμιλος είναι εισηγμένος στο Euronext και στο Χρηματιστήριο Αθηνών.